
Esselamu alejkum. Naišla sam na ***[hadis](https://pitajucene.com/search/Hadis/questions/ "Pretraži pitanja o hadisima")*** čija me vjerodostojnost zanima, a ne mogu da pronađem. “Od dvojice koji se vole u ***[ime](https://pitajucene.com/search/ime/questions/ "Pretraži pitanja o imenima")*** Allaha, bolji je onaj koji više voli onoga drugog”. Allah vas nagradio.


* 
* 
* 
* 
* 
* 
* 

 
KO JE BOLJI OD DVOJICE KOJI SE ZAVOLE U IME ALLAHA

Alejkumusselam.  

Prenosi Enes, radijallahu anhu, da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem rekao: “Neće se dvojica zavoliti u ***[ime](https://pitajucene.com/search/ime/questions/ "Pretraži pitanja o imenima")*** Allaha a da neće biti draži Allahu od njih dvojice onaj koji koji više voli svoga druga”. ***[Hadis](https://pitajucene.com/search/Hadis/questions/ "Pretraži pitanja o hadisima")*** bilježe Buharija u knjizi “El-Edbul el-mufred”, Ibn Hibban, Hakim, Ebu J’ala, Taberani u “El-Evsatu” i Bejheki u “Šu’abul-iman”. Vjerodostojnim su ga ocijenili Hakim, Albani i mnogi od potonjih učenjaka, a slabim Darekutni rekavši da je mursel (tj. da su riječi ashaba). U njegovom senedu je ravija Mubarek ibn Fudale kojeg neki muhaddisi ocjenjuju slabim dok drugi prihvatljivim. Riječi Darekutnija, da je hadis mursel odnosno slab, je najbliže ispravnom., a Allah zna najbolje. Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


